1:Məs nənah kana: Adan məzəm gəla muzliyayi tagay, duɗak də balam ɓa, ko vi zəga pak nani.
2:Amma appanək zən avet məzugaŋ təki tagay dit dayaɗe meɓɓeti ha gap pay məs Affən aɗiyə.
3:Vaski nam vani, daga məsam məmeɗeŋɗe, balemɗe na wəsən na əmpəs na duniya mənani.
4:Amma adan pay nan məs Maŋgəlva aɗi agapə, aslənək Wətəni, muwani dət gulku, aɓe sənək ma henziŋ net Yahudiyenɗe.
5:Vi kawgil git ɗii məs balemɗe na ma henziŋ, vi kakpaŋgam kirtin Maŋgəlva.
6:Vi nokum kirtin Maŋgəlva kənanaŋ gesiŋ. Maŋgəlva aslənək Əmpəs na Wətən amkaramə, Əmpəs məzuɗi geŋgere na: Əbba!
7:An vaski kana balam kənan əmpa ɓa, wətən kənani. An wətən kənani, asna məzəm gəla na Maŋgəlva kənani.
8:Laŋka kəsənən Maŋgəlva ɓa. Munokum tat adəv balam net maŋgəlveɗi, amma maŋgəlveɗ en təstəssəŋ ɓa.
9:Amma kakaŋ adan kəsənən Maŋgəlva, ɗəɗaah wənnəh na, Maŋgəlva asənkuməko, mbari əmpa kəmilyoŋ azet maŋgəlveɗ mədekit məs məvirit ɗerin di? Mokum aka wə milyoŋ kakaŋ adəv balam net əmpa sa?
10:Munokum tatəslgaŋ sləma aka wəsɓəta, aket təleɗe, də pay nani, də wəsveɗe.
11:Geslne duwək vikum sawɓa, vi wəza an nəgəɗ vikum adawsan awalaŋkum ɗar ɓa.
12:Intatə komokum, munokum milmiŋgiɗwa, məsoŋ va ina vi naw əntat va munokum. Kəɗɗaŋ suwən mambray ɓa sam.
13:Məɗumoni vi mi nəpel sukum Wən Nenek payan dabəŋ di. Vi əntat gbəgba'a.
14:Gbəgba' na zuwəŋ na tay azukum va wəslukum, də as pak na kəzelewən ɓa, kərɓahwən ɓa. Yaŋ na kətaf wənək va maslay na Maŋgəlva walla va Zezu Krestu.
15:Pay nani zukum neki, ngay wənnek nan kakaŋ kandi? Intatə gəɗ sukum saydawa. Va wakəɓapən na wakəkdəhən horokum su kəta.
16:Vasna nəkpaŋgək məzuzel nokum vi nədawnah sukum goŋga sa?
17:Ɗii meɓɓet tahəŋ wəgayaŋ vikum sawɓa, amma vi zam nokumi ɓa met aka uɗakawən də munokum, vi kəsbetin gən zukum soksoku.
18:Ko dewɗe pak mogoni wəkayan wəŋgla, amma say vi darawi kaka ɓa, amma ko dərɓagawa.
19:Kirtu məmeɗeŋɗe kənanaŋ, nəzəmək saha aka batamkum va ɗak tədawzəm saha dawa, vi Krestu dəsan gən amokrokum.
20:Nəŋgələk nəsaw gən də munokum kəta kakaŋka, kawpel sukum mawa də mokum, gərən gərən nan sawɓa, nəsən va nədawgəɗ sukum ɓa.
21:Mənah suwa munokum məs kədaŋglaŋ wəsbanən ma henziŋ: Kəpprəmən an məs ma henziŋ adarban ɓa sa?
22:Ma henziŋ amna: Abraham tay dit kirtin sula mezeŋgilleketi, taka wətət balamkə, taka bo wətət ɗak məza balamək təɓa.
23:Wiyin məs awə dət balamkə, nan də gəɓa zə ɗəffi muwani, an məs muwan dət ɗak məza balamək təɓa, nan də wən minan na Maŋgəlva muwani.
24:Wən məkpaŋga tayaka wənnəska: Gil suleŋ tahəŋ va wən minan sula: Wən taka nani tay va gərəm na Sinay tat uwa balemɗe, ndəttə Hazara.
25:Hazara tə gərəm na Sinay, dələv na Arbiya: Watəslə də Zerusalem an kakaŋka, tat adəv balam dit kirtit pakə.
26:Amma Zerusalem ana disiŋ, balamək təɓa, ndəttə mamə.
27:Va məverin na: Anneken zuko ndarzlaykə məs tawa ɓa, atəŋ wəslan wəloko: Də wənneken zuko iskən kənan ɗaah wəssiya naawa ɓa. Vi guluk akən naɗum akatə ɓa, məppatə watərah kirin diiɗa. Daykiyət guluk də zilta.
28:Nokum bo milmiŋgiɗwa, kirin məs muwet də wən minan na Maŋgəlva kənanaŋ va Isak.
29:Amma va agəɗ pay nani, wiyən məs muwan də gəɓa zə ɗəffa, yaŋ adarma mama aza wiyən məs muwan də Əmpəs na Maŋgəlva, vaski bo kakaŋka.
30:Amma mbari ɗerewel anah di? Arɓəhət balamkə də wətət pakə, vi wətət balamək aldawzəm gəla də wətət ɗak məza balamək təɓa ɓa.
31:Vi vaski milmiŋgiɗwa, kirtət balamək mənan ɓa, amma kirtət ɗak məza balamək təɓa mənani.